Уның тормош юлы беҙҙең район менән тығыҙ бәйле. Дамир Ильясовтың хеҙмәт эшмәкәрлеге, шәхес булараҡ үҫеше тап ошонда башланған. Ул 1957 йылда Дәүләкән районы Айыухан ауылында күп балалы ғаиләлә донъяға килгән. Өфө автотранспорт техникумын тамамлап, Совет армияһында хеҙмәт иткәндән һуң Яңы Раевка мал һимертеү совхозында инженер-механик булып эшләй башлай. 1985 йылда Әлшәй эске эштәр бүлегенең Дәүләт автоинспекцияһы бүлексәһе етәксеһе булып милицияға эшкә килә. 1994 йылда, штаб етәксеһе итеп тәғәйенләнә. Был вазифаны Дамир Фоат улы 1998 йылға тиклем, бүлек етәксеһе урынбаҫары – Дәүләкән ҡалаһы һәм Дәүләкән районы эске эштәр бүлегенең йәмәғәт именлеге милицияһы етәксеһе итеп тәғәйенләнгәнсе, башҡара.